יעקב ענתיבי

הרב יעקב ענתיבי (ה'תקמ"ז, 1787 - ז' בתשרי ה'תר"ז, 1846) היה הרב הראשי ("חכם באשי") של דמשק במשך כשלושים שנה. נאסר בתקופת עלילת דמשק.

ביוגרפיה
נולד בחלב, בנו של הרב דוד יצחק ענתיבי. לאחר נישואיו עבר לדמשק והתמנה לרב הראשי של העיר. 

בשנת ה'ת"ר (1840) נאסר על ידי השלטונות יחד עם כמה מנכבדי הקהילה היהודית בדמשק בחשד לחטיפתם ורציחתם של נזיר נוצרי ומשרתו המוסלמי לצורך שימוש בדמם לאפיית מצות. בעקבות השתדלותו של משה מונטיפיורי שוחרר ממאסרו. לאחר שחרורו העלה על הכתב את קורותיו מתקופת מאסרו. כעבור זמן עלה לארץ ישראל והתיישב בירושלים. הראשון לציון הרב חיים אברהם גאגין, שקיבל את פניו בעלותו לירושלים, הציע לו להתמנות כרב אך הוא סירב. 

נפטר בשנת ה'תר"ז, ונקבר בבית הקברות הר הזיתים.

בתו הבכורה מרחבא נישאה לנכדו של חיים פרחי. בן דודו היה הפייטן רבי יהודה שבתאי רפאל (היש"ר) ענתבי מצפת. 

בתו אסתר נישאה לחכם רפאל יצחק ישראל אב בית הדין הספרדי בירושלים. 

חידושיו הודפסו בשם "אביר יעקב" בסוף הספר "באור החיים" של הרב חיים כפוסי.

קישורים חיצוניים
 חייו ופועלו של הרב הראשי לדמשק הרב יעקב ענתבי זצ"ל , ד"ר אליעוז חפר ענתבי
 רבי יעקב ענתבי, באתר מוסדות ק"ק דמשק.
 שני דורות של פייטנים ממשפחת ענתבי בעיר חלב, באתר הזמנה לפיוט
 איגרת הרב יעקב ענתיבי אל השר משה מונטיפיורי בעניין עלילת דמשק

משפחת ענתבי
יהודים הקבורים בהר הזיתים: חלקת הספרדים
אנשי עליות קדומות לארץ ישראל
נושאי משרת חכם באשי
רבני ארם צובא
דמשק: רבנים
רבנים ספרדיים
רבנים ארץ-ישראלים
עולים לארץ ישראל בשנים 1800–1881
ילידי 1787
נפטרים ב-1846